Konrad von Brasch

Konrad Siegmund von Brasch (5. (ukj 16. märts) 1779 Tartu − 20. juuli (ukj 1. august) 1835 Ahja) oli baltisaksa põllumees ja mõisaomanik.

Elulugu
Ta sündis Rasina mõisniku Gottlob Siegmund von Braschi (1752−1803) ja tema abikaasa Charlotte Amalie Stockenbergi (suri 1802) vanema pojana.Genealogisches Handbuch der baltischen Ritterschaften. Teil: Livland. Bd I. Görlitz: Verlag E. U. Starke, 1929, lk 157. 1813. aastal oli ta Liivimaa õuekohtu assessor. Seejärel oli maakohtunik.Lenz 1970, lk 97. 1827. aastal valiti ta Liivimaa Üldkasuliku ja Ökonoomilise Sotsieteedi tegevliikmeks ja aastatel 1829−1835 oli selle president.EAA, f. 1185, n. 1, s. 1204, L 12.

Perekond
1807. aastal abiellus ta krahvinna Alexandrine Dückeriga (1786–1846), kellega tal oli neli poega ja kolm tütart.

Tema ema vend Gustav Emmanuel Stockenberg oli eesti vaimulik.

Mõisavaldused
Isalt päris ta Tartu lähedased Ropka ja Räni mõisad. 1819. aastal omandas ta Ahja pandimõisa, mis talle 1821. aastal päriseks kirjutati.Stryk 1877, lk 171. Sellest moodustati 1878. aastal fideikomiss,Stryk, Leonhard von. Beiträge zur Geschichte der Rittergüter Livlands. Zweiter Teil. Der lettische District. Dresden: Druck von Albanus´schen Buchdruckerei, 1885, lk 451. mis jäi tema järeltulijate valdusse kuni võõrandamiseni. 1821. aastal pantis Ripuka, mille ta juba samal aastal päriseks sai; pantis mõisa 1826. aastal ära.Stryk 1877, lk 94. 1813−1819 kuulus talle pandivaldusena KärdeStryk 1877, lk 91. ja 1823. aastal mõned päevad ka Varbuse.Stryk 1877, lk 248.

Viited

Kirjandus

Stryk, Leonhard von. Beiträge zur Geschichte der Rittergüter Livlands. Erster Teil. Der estnische District. Dorpat: Druck von C. Mattiesen, 1877

Välislingid
Konrad von Braschi genealoogia

Kategooria:Liivimaa aadlikud
Kategooria:Liivimaa mõisnikud
Kategooria:Liivimaa Üldkasuliku ja Ökonoomilise Sotsieteedi presidendid
Kategooria:Sündinud 1779
Kategooria:Surnud 1835